STEF SPILAÐ Kvikmyndinni Nomadland er spáð sigri í helstu flokkum þegar Óskarsverðlaunin verða afhent í kvöld. Kórónuveirufaraldurinn setur svip sinn á hátíðina sem verður aðallega á tveimur stöðum í Los Angeles. Freyr Gígja Gunnarsson er hingað kominn.
Þótt svarthvíta myndin Mank sé tilnefnd til flestra verðlauna eða tíu eru flestir sérfræðingar sammála um að það verði kvikmyndin Nomadland sem verði sigurvegari kvöldsins. Hún fái verðlaun sem kvikmynd ársins og að leikstjórinn Chloe Zhao hreppi hinn eftirsótta Óskar. Mikil spenna ríkir um hver verði valin leikkona ársins þótt flestir hallist að sigri Frances McDormand fyrir Nomadland. Þá er því spáð að Chadwick Bosemen, sem lést síðasta sumar, hljóti Óskarinn sem leikari ársins fyrir leik sinn í kvikmyndinni Ma Rainey's Black Bottom.
Augu Íslendinga munu þó aðallega beinast að tveimur flokkum; annars vegar stuttmynd ársins í flokki teiknimynda þar sem Já-fólkið eftir Gísla Darra Halldórsson er tilnefnd og svo lag ársins þar sem lagið Húsavík úr Eurovision-mynd Will Ferrell er nokkuð sigurstranglegt.
Kórónuveirufaraldurinn setur eðlilega sinn svip á Óskarinn. Hátíðin verður aðallega á tveimur stöðum, annars vegar í Dolbý-kvikmyndahúsinu og hins vegar frá hinni sögufrægu byggingu Union Station. Þá er búið að koma upp myndveri í Lundúnum og París fyrir þá Breta og Frakka sem tilnefndir eru til verðlaunanna.
Bein útsending frá hátíðinni verður á RÚV í kvöld.
Óskarsverðlaunin verða afhent í kvöld með áður óþekktu sniði. Hátíðin verður á minnst fjórum stöðum. 